Otava (rivero)

Tiu ĉi artikolo temas pri rivero en Ĉeĥio. Pri rivero en Kanado temas artikolo Otavo (rivero).

Otava () estas rivero en Ĉeĥio, situanta en Sudbohemia regiono. Ĝi estiĝas per kunfluo de riveretoj Vydra kaj Křemelná ĉe Čeňkova Pila en la centra parto de la montaro Šumava. Ĝia longeco estas 113 kilometroj kaj enfluas ĝin riveroj Volyňka, Lomnice kaj Blanice. Ĝi forkondukas akvon el la teritorio kun areo 3788,2 km², averaĝa trafluo ĉe la enfluo estas 26 m³/s.

En la supra parto ĝi  trafluas mallarĝan arbaran valon kun ŝtonegoj kaj kreas multajn kaskadojn, ekde la urbo Sušice ĝi mildigas sian rapidecon kaj vastiĝas en larĝan valon.
Plu ĝi trafluas urbojn Horažďovice kaj Strakonice, kie enfluas ĝin Volyňka.
Ekde Písek, kie ĝi subfluas la plej aĝan ponton de Ĉeĥio, ĝi pasas denove tra arbara valo de la Montetaro de Tábor ĝis la akva rezervujo Orlík, kie ĝi ĉe la burgo Zvíkov enfluas al la plej fama kaj plej longa ĉeĥa rivero Vultavo ().

La rivero ofte estas nomata orporta, ĉar en mezepoko oni minadis oron el ĝia sablo.
En 18-a kaj 19-a jarcentoj ĝi estis ofte uzata por transporto de ligno el la montaro Šumava.

Por multaj akvosportistoj ĝi estas la plej bela ĉeĥa rivero; la supra parto estas malfacile navigebla, sed ekde Sušice ĝi estas alirebla ankaŭ por malplispertuloj.

 Vidu ankaŭ 
 Čepice - vilaĝo, kiu havas du pontojn trans la rivero

 Eksteraj ligiloj 
 Aktualaj informoj pri stato de riveroj 
 Infoglobe  Detalaj informoj pri la rivero


Kategorio:Riveroj en distrikto Klatovy
Kategorio:Riveroj en distrikto Strakonice
Kategorio:Riveroj en distrikto Písek
Kategorio:Riveroj en Šumava
Kategorio:Riveroj en Šumava cismontaro
Kategorio:Akvokolekta areo de Vultavo